— Так, у нашай гімназіі бацькі ма юць права выбару настаўніка. Ужо пры падачы дакументаў яны выказваюць свае пажаданні. Бацькі знаёмяцца з будучымі настаўнікамі сваіх дзяцей. Многія з іх калісьці самі вучыліся ў нашай гімназіі. Добра працуе сарафаннае радыё, калі бацькі з вуснаў у вусны перадаюць прозвішчы лепшых настаўнікаў. У маі мы звычайна право­дзім бацькоўскі сход, дзе расказ­ваем аб асаблівасцях падрыхтоўкі дзіцяці да школы, патрабаваннях настаўнікаў, якія бяруць першыя класы, сістэме іх работы. Бацькі могуць сустрэцца з педагогамі, пазнаёміцца з імі бліжэй, пагаварыць. Цесны кантакт наладжваецца ўжо на самым пачатку.